PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo:	2012/FH/3/1/012	Bratislava, 05. marca 2012	

Protimonopolný úrad Slovenskej republiky, odbor koncentrácií v správnom konaní 
č. 0001/OK/2012 začatom dňa 04.01.2012 na základe oznámenia koncentrácie podľa § 10 ods. 9 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov podnikateľov Robert Bosch GmbH, so sídlom Stuttgart, Spolková republika Nemecko a obchodnou adresou Robert-Bosch-Platz 1, 708 39 Gerlingen, Spolková republika Nemecko a Sortimo International Ausrüstungssysteme für Servicefahrzeuge GmbH, so sídlom Dreilindenstrasse 5, 86441 Zusmarschausen, Spolková republika Nemecko prostredníctvom ich splnomocneného zástupcu JUDr. Martina Nedelku, Ph.D., advokáta advokátskej kancelárie Schönherr, Nám 1. mája 18 (Park One) 811 06 Bratislava veci koncentrácie podnikateľov Robert Bosch GmbH, so sídlom Stuttgart, Spolková republika Nemecko a obchodnou adresou Robert-Bosch-Platz 1, 708 39 Gerlingen, Spolková republika Nemecko a Sortimo International Ausrüstungssysteme für Servicefahrzeuge GmbH, so sídlom Dreilindenstrasse 5, 86441 Zusmarschausen, Spolková republika Nemecko  

r o z h o d o l

na základe § 12 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov tak, že s ú h l a s í s koncentráciou podľa § 9 ods. 1 písm. b) v spojení s § 9 ods. 5 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov spočívajúcou vo vytvorení spoločného podniku podnikateľov Robert Bosch GmbH, so sídlom Stuttgart, Spolková republika Nemecko a obchodnou adresou Robert-Bosch-Platz 1, 708 39 Gerlingen, Spolková republika Nemecko a Sortimo International Ausrüstungssysteme für Servicefahrzeuge GmbH, so sídlom Dreilindenstrasse 5, 86441 Zusmarschausen, Spolková republika Nemecko na základe Odkazovacej listiny Dr. Waltera Grafbergera - notára s úradným sídlom v Augsburgu číslo 2149 G/2011 zo dňa 12.12.2011 s ukončením 13.12.2011 a na základe Odkazovacej listiny Dr. Waltera Grafbergera - notára s úradným sídlom v Augsburgu číslo 2159 G/2011 zo dňa 13.12.2011, ktorá obsahuje Zmluvu o založení a vedení spoločného podniku uzavretú dňa 13. decembra 2011 medzi Robert Bosch GmbH, Robert-Bosch-Platz 1, 708 39 Gerlingen, Spolková republika Nemecko,  Sortimo International Ausrüstungssysteme für Servicefahrzeuge GmbH, so sídlom Dreilindenstrasse 5, 86441 Zusmarschausen, Spolková republika Nemecko a Sortimo Grundstücks- und Beteiligungs GmbH, Dreilindenstraße 5, 86441 Zusmarshausen.

O d ô v o d n e n i e :

1.	Protimonopolnému úradu Slovenskej republiky, odboru koncentrácií (ďalej len „úrad“) bolo dňa 04.01.2012 podaním zaevidovaným pod č. 32/2012 podnikateľmi Robert Bosch GmbH, so sídlom Stuttgart, Spolková republika Nemecko a obchodnou adresou Robert-Bosch-Platz 1, 708 39 Gerlingen, Spolková republika Nemecko (ďalej len „Bosch“) a Sortimo International Ausrüstungssysteme für Servicefahrzeuge GmbH, so sídlom Dreilindenstrasse 5, 86441 Zusmarschausen, Spolková republika Nemecko  (ďalej len „Sortimo“) obaja prostredníctvom ich splnomocneného zástupcu JUDr. Martina Nedelku, Ph.D., advokáta advokátskej kancelárie Schönherr, Nám 1. mája 18 (Park One) 811 06 Bratislava (ďalej len „právny zástupca“) doručené oznámenie koncentrácie (ďalej len „Oznámenie koncentrácie“) podľa § 10 ods. 9 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov (ďalej len „zákon“), v ktorom oznámili koncentráciu, ktorá podľa Oznámenia koncentrácie spolu s doplnením oznámenia koncentrácie spočíva vo vytvorení spoločného podniku  - spoločnosti BS Systems GmbH & Co. KG, Dreilindenstrasse 5, 86441 Zusmarshausen, Spolková republika Nemecko podnikateľmi Bosch a Sortimo.

2.	Na základe tohto oznámenia sa dňa 04.01.2012 podľa § 25 ods. 1 zákona v spojení s § 18 ods. 2 zákona č. 71/1967 Zb. o správnom konaní (správny poriadok) v znení neskorších predpisov (ďalej len „správny poriadok“) začalo správne konanie vo veci predmetnej koncentrácie, ktorému bolo pridelené číslo 0001/OK/2012.

3.	Po doplnení predmetného oznámenia koncentrácie podľa § 10 ods. 12 zákona a Vyhlášky účastníkmi koncentrácie začala plynúť v súlade so znením § 11 ods. 1 zákona dňa 20.02.2012 lehota 25 pracovných dní na vydanie rozhodnutia vo veci predmetnej koncentrácie.

4.	Z Oznámenia koncentrácie a jeho doplnení vyplýva, že na základe Odkazovacej listiny Dr. Waltera Grafbergera - notára s úradným sídlom v Augsburgu číslo 2149 G/2011 zo dňa 12.12.2011 s ukončením 13.12.2011, ktorá okrem iného obsahuje spoločenskú zmluvu spoločnosti BS Systems a na základe Odkazovacej listiny Dr. Waltera Grafbergera - notára s úradným sídlom v Augsburgu číslo 2159 G/2011 zo dňa 13.12.2011, ktorá obsahuje Zmluvu o založení a vedení spoločného podniku uzavretú dňa 13. Decembra 2011 (ďalej len „Zmluva“) medzi Bosch, Sortimo a Sortimo Grundstücks- und Beteiligungs GmbH, Dreilindenstraße 5, 86441 Zusmarshausen podnikatelia Bosch a Sortimo vytvoria spoločný podnik BS Systems GmbH & Co. KG so sídlom Dreilindenstrasse 5, 86441 Zusmarshausen, Spolková republika Nemecko (ďalej len „BS Systems”), ktorý bude spoločne kontrolovaný podnikateľmi Bosch a Sortimo a ktorý bude trvale vykonávať všetky funkcie samostatného ekonomického subjektu. 

5.	Na základe skutočností predložených v Oznámení koncentrácie a jeho doplnení, úrad dospel k záveru, že v predmetnom prípade ide o vytvorenie plnofunkčného spoločného podniku, ktorý je spoločne kontrolovaný spoločnosťami Bosch a Sortimo, a teda že v prípade predmetnej transakcie ide koncentráciu podľa § 9 ods. 5 zákona, ktorá podlieha kontrole úradu podľa § 10 ods. 1 písm. b) bod 3 zákona.

6.	Účastníkom konania v prípade predmetnej koncentrácie je podnikateľ Bosch a podnikateľ Sortimo, ktorí budú nad predmetným spoločným podnikom vykonávať spoločnú kontrolu.

7.	Účastníkom koncentrácie v prípade predmetnej koncentrácie je podnikateľ Bosch a podnikateľ Sortimo, ktorí sú zakladateľmi predmetného spoločného podniku a budú nad ním vykonávať spoločnú kontrolu. 

8.	Ako vyplýva z Oznámenia koncentrácie Bosch je spoločnosť s ručením obmedzeným založená podľa nemeckého práva, ktorá stojí na čele podnikateľskej skupiny Robert Bosch. Skupina Bosch dodáva technológie a poskytuje služby pre (i) automobilový priemysel, (ii) priemyselnú techniku, (iii) spotrebný priemysel a techniku budov. V rámci divízie spotrebného priemyslu a techniky budov skupina Bosch vyvíja, vyrába a predáva taktiež elektrické náradie pre remeselníkov a priemyslové odvetvia, vrátane domáceho a záhradného náradia, strojov, prístrojov a ich príslušenstva. V Slovenskej republike pôsobí predovšetkým prostredníctvom spoločnosti Robert Bosch, spol. s r. o., so sídlom Ambrušova 4, 821 04 Bratislava.

9.	Spoločnosť Sortimo je 100% dcérska spoločnosť spoločnosti Sortimo Grundstücks-und Beteiligungs GmbH, so sídlom Dreilindenstrasse 5, 86441 Zusmarshausen, Spolková republika Nemecko. Podľa Oznámenia koncentrácie spoločnosť Sortimo vyrába a dodáva (i) vstavané vybavenie a systémy pre motorové vozidla všetkých značiek určené pre prepravu a uskladnenie príslušenstva a materiálu (napr. regály, podlahy, opláštenie, zásuvky, „easy-klick“, strešné nosiče, upínacie popruhy, záťažové plošiny) a (ii) kovové alebo plastové kufre a boxy pre prepravu náradia, náhradných dielov, súčiastok ale aj kancelárskych potrieb, počítačov či tlačiarní, ktoré sa dajú upevniť do regálov vozidla alebo z nich vybrať a využívať samostatne.

10.	Kufre a boxy na prepravu náradia, náhradných dielov, súčiastok spoločnosti Sortimo tvoria okrem iného aj plastové kufre rady „L-BOXX“. Radu kufrov L-BOXX tvorí kufre „L-BOXX“, „LS-BOXX“ a „i-BOXX“ (ďalej spoločne len “L-BOXX”). Kufre L-BOXX sú podľa účastníkov konania plastové kufre rôznych tvarov a veľkostí, upravené na prepravu náradia, prístrojov, príslušenstva alebo spotrebného materiálu a vďaka spájateľnému systému sa dajú na seba ľahko skladať a stohovať. Kufre L-BOXX sa dajú upevniť do vstavaných regálov vozidla, ale i prenášať samostatne. Kufre L-BOXX sú predávané buď samostatne alebo aj spoločne so špecifickým náradím, prístrojmi či doplnkami. 

11.	Ako vyplýva z Oznámenia koncentrácie spoločnosť Sortimo je v Slovenskej republike činná vo všetkých uvedených oblastiach, ale iba v obmedzenej miere prostredníctvom cezhraničných predajov.

12.	Predmetom činnosti spoločnosti BS Systems bude výroba, predaj a ďalší rozvoj plastových kufrov a ich príslušenstva založených na systéme L-BOXX, a to výroba a predaj (i) kufrov pre výrobky L-BOXX, (ii) sofistikovaných kufrov alebo systémových riešení vychádzajúcich z L-BOXX ako aj (iii) príslušenstva a periférnych zariadení do týchto kufrov alebo systémových riešení.

13.	Ako vyplýva z Oznámenia koncentrácie a jeho doplnení, po vytvorení spoločného podniku BS Systems už nebude podnikateľ Sortimo ďalej pôsobiť v oblasti výroby a predaja kufrov L-BOXX. 

Záver

14.	Po vyhodnotení všetkých získaných podkladov a informácií úrad dospel k záveru, že posudzovaná koncentrácia značne nenaruší účinnú súťaž na relevantnom trhu, najmä v dôsledku vytvorenia alebo posilnenia dominantného postavenia alebo by koordinácia súťažného správania bola v rozpore s ustanovením § 4 ods. 1.

15.	Z predložených informácií  a podkladov v Oznámení koncentrácie a jeho doplnení úrad zistil, že nie je dôvod na vydanie rozhodnutia s odôvodnením v plnom rozsahu . 

16.	Na základe vyššie uvedených skutočností úrad rozhodol tak, ako je uvedené vo výroku tohto rozhodnutia.

Poučenie:

Podľa § 34 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov proti tomuto rozhodnutiu môže byť podaný rozklad Rade Protimonopolného úradu Slovenskej republiky prostredníctvom Protimonopolného úradu, odboru koncentrácií, Drieňová 24, 826 03 Bratislava, v lehote 15 dní odo dňa jeho doručenia. Podľa § 61 ods. 1 zákona č. 71/1967 Zb. o správnom konaní (správny poriadok) v znení neskorších predpisov včas podaný rozklad má odkladný účinok. Toto rozhodnutie je preskúmateľné súdom podľa § 247 Občianskeho súdneho poriadku po vyčerpaní riadnych opravných prostriedkov.

Mgr. Daniela Lukáčová	  	 
     riaditeľka odboru koncentrácií		

Rozhodnutie sa doručuje:

JUDr. Martin Nedelka, Ph.D.
advokát
advokátska kancelária Schönherr
Nám 1. mája 18 (Park One)
811 06 Bratislava